Εγχειρίδιο χρήσης VAIO Σειρά SVE14A1

Εργασία

# Τοποθέτηση/Αφαίρεση της μπαταρίας

Τοποθετήστε την μπαταρία στη θήκη της, στο κάτω μέρος του υπολογιστή σας VAIO.

## Για να τοποθετήσετε την μπαταρία

1. Απενεργοποιήστε τον υπολογιστή σας VAIO, αποσυνδέστε το καλώδιο τροφοδοσίας και όλα τα καλώδια σύνδεσης και κλείστε το καπάκι της οθόνης LCD.

1. Σύρετε το διακόπτη LOCK της μπαταρίας (1) στη θέση ξεκλειδώματος.

1. Σύρετε την μπαταρία διαγωνίως στη θήκη της, έως ότου η προεξοχή (1) σε κάθε πλευρά της θήκης εφαρμόσει στην αυλάκωση (2) σε κάθε πλευρά της μπαταρίας.

1. Γυρίστε την μπαταρία προς την κατεύθυνση του βέλους και σπρώξτε τη μέσα στη θήκη, έως ότου κουμπώσει στη θέση της.

1. Σύρετε το διακόπτη LOCK της μπαταρίας στη θέση LOCK, για να στερεώσετε την μπαταρία στον υπολογιστή σας VAIO.

Σημείωση

- Βεβαιωθείτε ότι ο διακόπτης LOCK της μπαταρίας είναι στη θέση LOCK προτού χρησιμοποιήσετε τον υπολογιστή σας VAIO. Η χρήση του υπολογιστή χωρίς να έχει προηγηθεί ασφαλές κλείδωμα της μπαταρίας ενδέχεται να έχει τις ακόλουθες συνέπειες: μετακίνηση της μπαταρίας, αποτυχία ενεργοποίησης του υπολογιστή ή ξαφνικός τερματισμός της λειτουργίας του.

## Για να αφαιρέσετε την μπαταρία

1. Απενεργοποιήστε τον υπολογιστή σας VAIO, αποσυνδέστε το καλώδιο τροφοδοσίας και όλα τα καλώδια σύνδεσης και κλείστε το καπάκι της οθόνης LCD.

1. Σύρετε το διακόπτη LOCK της μπαταρίας στη θέση ξεκλειδώματος.

1. Σύρετε και κρατήστε την ασφάλεια RELEASE της μπαταρίας (1), βάλτε την άκρη του δακτύλου σας κάτω από τη γλωττίδα της μπαταρίας (2) και ανασηκώστε την μπαταρία προς την κατεύθυνση του βέλους.

1. Σύρετε την μπαταρία μέχρι να την αφαιρέσετε από τον υπολογιστή σας VAIO.

Σημείωση

- Αν αφαιρέσετε την μπαταρία ενώ ο υπολογιστής σας VAIO είναι ενεργοποιημένος ή βρίσκεται σε κατάσταση Αναστολής λειτουργίας και δεν είναι συνδεδεμένος στο μετασχηματιστή εναλλασσόμενου ρεύματος, θα χάσετε όλα τα δεδομένα που δεν έχουν αποθηκευθεί.
  Προτού αφαιρέσετε την μπαταρία, βεβαιωθείτε ότι ο υπολογιστής είναι απενεργοποιημένος.

Σχετικό θέμα
Φόρτιση της μπαταρίας
Σημειώσεις για τη χρήση της μπαταρίας
Τερματισμός λειτουργίας του υπολογιστή σας VAIO