Εγχειρίδιο χρήσης VAIO Σειρά SVE14A1

Εργασία

# Εκκίνηση του υπολογιστή σας VAIO από εξωτερικές συσκευές

Μπορείτε να εκκινήσετε τον υπολογιστή σας VAIO από εξωτερικές συσκευές, όπως μια μονάδα οπτικού δίσκου ή μια μονάδα δισκέτας USB, μέσω της λειτουργίας BIOS.

1. Συνδέστε μια εξωτερική συσκευή στον υπολογιστή σας VAIO και ενεργοποιήστε τον υπολογιστή.

1. Πατήστε το πλήκτρο F11 επανειλημμένα, έως ότου εξαφανιστεί το λογότυπο VAIO.

Ξεκινάει η διαδικασία εκκίνησης από την εξωτερική συσκευή. Αν ο υπολογιστής σας VAIO δεν εκκινείται, επανεκκινήστε τον υπολογιστή και δοκιμάστε ξανά.
Σημείωση

- Αποσυνδέστε όλες τις συσκευές από τον υπολογιστή σας VAIO, εκτός από την εξωτερική συσκευή με την οποία θέλετε να πραγματοποιηθεί η εκκίνηση. Ορισμένες συσκευές δεν μπορούν να χρησιμοποιηθούν για την εκκίνηση του υπολογιστή ή δεν μπορούν να χρησιμοποιηθούν με τον υπολογιστή.

- Αν μαζί με την εξωτερική συσκευή παρέχεται και μετασχηματιστής εναλλασσόμενου ρεύματος, βεβαιωθείτε ότι τον έχετε συνδέσει εκ των προτέρων σε παροχή εναλλασσόμενου ρεύματος.